
1. FORSLAG TIL EUROPA-PARLAMENTETS AFGØRELSE
om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2022
(2023/2163(DEC))
Europa-Parlamentet,
–	der henviser til det endelige årsregnskab for Det Europæiske Erhvervsuddannelsesinstitut for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:1], [1:  EUT C, C/2023/594, 27.10 2023.] 

–	der henviser til Revisionsrettens erklæring[footnoteRef:2] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [2:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til instituttet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:3], særlig artikel 70, [3:  EFT L 193 af 30.7.2018, s. 1.] 

–	der henviser til Europa-Parlamentets og Rådets forordning (EF) nr. 1339/2008 af 16. december 2008 om oprettelse af et europæisk erhvervsuddannelsesinstitut[footnoteRef:4], særlig artikel 17, [4:  EUT L 354 af 31.12.2008, s. 82.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:5], særlig artikel 105, [5:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Udvalget om Beskæftigelse og Sociale Anliggender,
–	der henviser til betænkning fra Budgetkontroludvalget (A9‑0000/2024),
1.	meddeler direktøren for Det Europæiske Erhvervsuddannelsesinstitut decharge for gennemførelsen af instituttets budget for regnskabsåret 2022/udsætter sin afgørelse om decharge til direktøren for Det Europæiske Erhvervsuddannelsesinstitut for gennemførelsen af instituttets budget for regnskabsåret 2022;
2.	fremsætter sine bemærkninger i nedenstående beslutning;
3.	pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Erhvervsuddannelsesinstitut, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

om afslutning af regnskaberne for Det Europæiske Erhvervsuddannelsesinstitut for regnskabsåret 2022
(2023/2163(DEC))
Europa-Parlamentet,
–	der henviser til det endelige årsregnskab for Det Europæiske Erhvervsuddannelsesinstitut for regnskabsåret 2022,
–	der henviser til Revisionsrettens årsberetning om EU-agenturerne for regnskabsåret 2022, med agenturernes svar[footnoteRef:6], [6:  EUT C, C/2023/594, 27.10 2023.] 

–	der henviser til Revisionsrettens erklæring[footnoteRef:7] for regnskabsåret 2022 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde, [7:  EUT C, C/2023/112, 12.10.2023.] 

–	der henviser til Rådets henstilling af ... februar 2024 om decharge til instituttet for gennemførelsen af budgettet for regnskabsåret 2022 (00000/2024 – C9‑0000/2024),
–	der henviser til artikel 319 i traktaten om Den Europæiske Unions funktionsmåde,
–	der henviser til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012[footnoteRef:8], særlig artikel 70, [8:  EFT L 193 af 30.7.2018, s. 1.] 

–	der henviser til Europa-Parlamentets og Rådets forordning (EF) nr. 1339/2008 af 16. december 2008 om oprettelse af et europæisk erhvervsuddannelsesinstitut[footnoteRef:9], særlig artikel 17, [9:  EUT L 354 af 31.12.2008, s. 82.] 

–	der henviser til Kommissionens delegerede forordning (EU) 2019/715 af 18. december 2018 om rammefinansforordningen for de organer, der er nedsat i henhold til TEUF og Euratomtraktaten og omhandlet i artikel 70 i Europa-Parlamentets og Rådets forordning (EU, Euratom) 2018/1046[footnoteRef:10], særlig artikel 105, [10:  EUT L 122 af 10.5.2019, s. 1.] 

–	der henviser til forretningsordenens artikel 100 og bilag V,
–	der henviser til udtalelse fra Udvalget om Beskæftigelse og Sociale Anliggender,
–	der henviser til betænkning fra Budgetkontroludvalget (A9‑0000/2024),
1.	godkender afslutningen af regnskaberne for Det Europæiske Erhvervsuddannelsesinstitut for regnskabsåret 2022 / udsætter afslutningen af regnskaberne for Det Europæiske Erhvervsuddannelsesinstitut for regnskabsåret 2022;
2.	pålægger sin formand at sende denne afgørelse til direktøren for Det Europæiske Erhvervsuddannelsesinstitut, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2022
(2023/2163(DEC))
Europa-Parlamentet,
–	der henviser til sin afgørelse om decharge for gennemførelsen af budgettet for Det Europæiske Erhvervsuddannelsesinstitut for regnskabsåret 2022,
–	der henviser til forretningsordenens artikel 100 og bilag V,
–	der henviser til udtalelse fra Udvalget om Beskæftigelse og Sociale Anliggender,
–	der henviser til betænkning fra Budgetkontroludvalget (A9‑0000/2024),
A.	der henviser til, at det endelige budget for Det Europæiske Erhvervsuddannelsesinstitut ("instituttet") for regnskabsåret 2022 ifølge dets oversigt[footnoteRef:11] over indtægter og udgifter var på 25 051 848 EUR, hvilket svarer til en stigning på 17,05 % i forhold til 2021; der henviser til, at instituttets budget udelukkende stammer fra Unionens budget; [11:  EUT C 38 af 31.1.2023, s.16.] 

B.	der henviser til, at Revisionsretten i sin beretning om instituttets årsregnskab for regnskabsåret 2022 ("Revisionsrettens beretning") har fastslået, at den har fået rimelig sikkerhed for, at instituttets årsregnskab er rigtigt, og at de underliggende transaktioner er lovlige og formelt rigtige;
Budgetmæssig og økonomisk forvaltning
1.	bemærker med tilfredshed, at budgetovervågningsindsatsen i regnskabsåret 2022 resulterede i en høj budgetgennemførelsesgrad på 99,98 %, hvilket er en lille stigning på 0,07 % i forhold til 2021; påpeger, at udnyttelsesgraden for betalingsbevillinger var på 97,70 % svarende til en stigning på 11,48 % i forhold til det foregående år;
Performance
2.	noterer sig med tilfredshed, at instituttet anvender visse foranstaltninger som centrale resultatindikatorer til at vurdere merværdien af dets aktiviteter samt andre foranstaltninger med henblik på at forbedre budgetforvaltningen;
3.	bemærker, at instituttet opnåede en gennemførelsesrate for aktiviteter på 93 %, hvilket er et lille fald i forhold til 2021, og en rettidig gennemførelsesrate på 89 %; roser den omstændighed, at instituttet har overgået alle KPI'erne et godt stykke over de fastsatte mål;
4.	noterer sig instituttets vigtigste resultater i 2022, som er baseret på tre strategiske mål: relevansen af og forudseenhed med hensyn til færdigheder, kompetenceudvikling og -validering samt resultater og kvalitet af uddannelsespolitikkerne; bemærker, at disse mål opfyldes af instituttet gennem tre centrale tjenester: videncenter, overvågning og bedømmelse samt rådgivning om politikker;
5.	noterer sig de nye initiativer, som instituttet iværksatte i 2022, såsom bl.a. det nye Team Europe-initiativ i det sydlige og østlige Middelhavsområde og GlAD-netværket ("Governance Learning Action and Dialogue"); noterer sig væksten i dets ekspertisenetværk og ENE-onlinekonferencen i november, som gav deltagerne mulighed for at udveksle oplysninger om udviklingen og resultaterne i forbindelse med arbejdet i det tematiske partnerskab;
6.	glæder sig over, at de foranstaltninger, som instituttet har truffet som reaktion på chok såsom de fortsatte virkninger af covid-19-pandemien og den russiske aggression i Ukraine, var meget effektive med hensyn til at sikre en fortsat og meget høj grad af gennemførelse af det årlige arbejdsprogram; roser instituttets initiativ til at støtte Ukraine gennem såvel onlineressourcecentret til anerkendelse af ukrainske flygtninges kvalifikationer, færdigheder og studieperioder som ved hjælp af andre metoder samt til at reagere, hvor det er muligt og relevant, i tæt kontakt med forskellige tjenestegrene i Kommissionen og udnytte sin tematiske ekspertise og viden om landets uddannelsessystemer;
Produktivitet og gevinster
7.	noterer sig, at instituttet i 2022 fortsatte med at kortlægge muligheder for at indføre effektivitetsgevinster i sine aktiviteter, såsom forbedring af digitale arbejdsgange og proaktiv deltagelse i netværket af EU-agenturer og dets forskellige arbejdsgrupper; bemærker i denne forbindelse bl.a. delingen af instituttets regnskabstjenester med EU-OSHA gennem en serviceleveranceaftale, der blev undertegnet i 2022, og evalueringen af muligheden for at dele ressourcer inden for ansættelse, cybersikkerhed, EMAS, bæredygtighed og forgrønnelse, indkøb og IT-værktøjer og -systemer med Cedefop;
8.	bemærker, at instituttet har indført foranstaltninger, herunder på områderne for energiforbrug og bygningsforvaltning, f.eks. lukning af kontorerne i august 2022, sensorer til belysning og vand samt timere til kedler, opvarmning og klimaanlæg; bemærker den øgede indsats for energistyring, der har ført til besparelser på 2 000 m³ gas og 49,107 kWh elektricitet i 2022 på trods af den øgede tilstedeværelse af personale i kontorer i løbet af året som følge af hybride arbejdsmetoder;
9.	glæder sig over instituttets tilsagn om at vedtage alle Kommissionens e-udbudsværktøjer og over, at instituttets indkøbsproces er fuldt digitaliseret;
Personalepolitik
10.	bemærker, at stillingsfortegnelsen pr. 31. december 2022 var gennemført med 98,8 %, med 85 tjenestemænd og midlertidigt ansatte ud af de 86 tjenestemænd og midlertidigt ansatte, som var godkendt i henhold til Unionens budget (sammenlignet med 86 godkendte stillinger i 2021); bemærker, at der derudover arbejdede 39 kontraktansatte og én lokalansat for instituttet i 2022;
11.	gentager med bekymring, at geografisk balance stadig er en udfordring; bemærker, at 42 % af instituttets personale er statsborgere i den medlemsstat, hvor instituttet er beliggende; anerkender, at instituttet anvender meritbaserede udvælgelsesprocedurer, og at det i tilfælde af lige gode kvalifikationer vil foretrække de underrepræsenterede nationaliteter; opfordrer instituttet til at træffe de nødvendige foranstaltninger til at sikre en afbalanceret og retfærdig geografisk repræsentation;
12.	bemærker, at kønsfordelingen blandt mellem- og topledere i 2021 var fire kvinder ud af ni; bemærker, at kønsfordelingen blandt bestyrelsesmedlemmerne er 41 % mænd og 59 % kvinder (hhv. 11 og 16 medlemmer) og blandt personalet som helhed er 33 % mænd og 67 % kvinder (hhv. 41 og 84 medarbejdere);
13.	bemærker, at instituttet vedtog chartret om mangfoldighed og inklusion i december 2022; bemærker, at personalet i 2022 havde mange fordele med hensyn til at forbedre trivslen på arbejdspladsen, og at der desuden blev vedtaget nye regler om arbejdstid og hybridarbejde, som fortsat giver personalet muligheder for nye fleksible arbejdsmetoder;
Offentlige udbud
14.	noterer sig Revisionsrettens bemærkning om, at tildelingen af en rammekontrakt om levering indholdsstøttetjenester til en værdi af 1 mio. EUR, der blev indledt i 2021, var regelstridig som følge af en afvigelse fra de tekniske specifikationer; bemærker, at tilbudsgiverne for at dokumentere deres finansielle kapacitet skulle fremlægge afsluttede og underskrevne regnskaber med en omsætning, der viste en årlig omsætning på mindst 250 000 EUR i de to seneste regnskabsår (dvs. 2019 og 2020); bemærker, at den valgte tilbudsgivers omsætning i 2019 ikke havde nået den krævede tærskel, men at instituttet i stedet for at afvise tilbudsgiveren besluttede ikke at afvise denne, fordi tilbudsgiverens foreløbige regnskab for 2021 viste en højere omsætning; fremhæver, at Revisionsretten konkluderer, at evalueringsproceduren og den indgåede aftale er regelstridige, og det samme gælder for alle de relaterede betalinger, som i 2022 beløb sig til 100 100 EUR; noterer sig, at instituttet som opfølgning på Revisionsrettens bemærkning vil forenkle sin metode til vurdering af kontrahenternes finansielle soliditet, men i højere grad tilpasse den til den nuværende økonomiske situation (efter pandemien og krigen);
15.	bemærker i forbindelse med et andet offentligt udbud om lokale støttetjenester til en værdi af 4 mio. EUR at tilbudsgivernes finansielle og økonomiske kapacitet skulle vurderes ud fra to kriterier: 1) en stabil finansiel stilling, dokumenteret ved hjælp af en række parametre, herunder positiv nettofortjeneste,  og 2) en årlig omsætning på mindst 1 mio. EUR i de to seneste regnskabsår; bemærker, at instituttet tildelte kontrakten til et konsortium bestående af fem ikkekommercielle enheder, selv om ingen af konsortiets medlemmer havde rapporteret overskud i de to seneste år, og at instituttet desuden besluttede at se bort fra omsætningskravet – som den valgte tilbudsgiver ikke opfyldte – fordi det ikke vurderes at være relevant i forbindelse med ikkekommercielle enheder; fremhæver, at Revisionsretten konkluderede, at instituttet anvendte udvælgelseskriterierne forkert, og at den valgte tilbudsgivers økonomiske og finansielle kapacitet ikke er påvist; bemærker endvidere, at evalueringsproceduren og den indgåede aftale derfor er regelstridige, og at det samme gælder for alle de relaterede betalinger, som i 2022 beløb sig til 70 500 EUR; bemærker, at den pågældende udbudsprocedure var rettet mod udvikling af menneskelig kapital i Centralasien, og at instituttet i overensstemmelse med Revisionsrettens bemærkning vil indlede drøftelser med Kommissionens relevante tjenestegrene om mulige alternative metoder til gennemførelse af aktiviteter i instituttets partnerlande, og at det sideløbende hermed vil forenkle sin metode til finansiel vurdering for at målrette indsatsen over for markeder uden for EU, hvor det er relevant;
16.	minder om vigtigheden af, at alle udbudsprocedurer sikrer en fair konkurrence mellem tilbudsgiverne og sikrer indkøb af varer og tjenesteydelser til den bedste pris, samtidig med at principperne om gennemsigtighed, ansvarlig brug af offentlige midler, proportionalitet, ligebehandling og ikkeforskelsbehandling overholdes; opfordrer instituttet til at træffe foranstaltninger til at sikre, at der i fremtidige udbudsprocedurer er fuld overensstemmelse med de gældende regler, der sikrer gennemsigtighed, retfærdighed og integritet i udbudsproceduren;
17.	bemærker, at instituttet ved udgangen af 2022 kun havde én udestående bemærkning vedrørende Revisionsrettens konklusion om udbudsproceduren for vikarer, der blev offentliggjort i 2018, og som Parlamentet tidligere har anerkendt i sin dechargebetænkning; bemærker endvidere, at instituttet behandlede dette spørgsmål, da det lancerede den nye rammekontrakt, der forventes underskrevet i 2023;
Forebyggelse og håndtering af interessekonflikter samt gennemsigtighed
18.	bemærker, at instituttet offentliggjorde alle erklæringer om interessekonflikter og CV'er for sine bestyrelsesmedlemmer og senior- og mellemledere; bemærker endvidere, at instituttet opfører alle møder, der afholdes af dets direktør og organisationer og selvstændige, på sit websted;
19.	bemærker, at instituttet har en intern strategi til bekæmpelse af svig, som ajourføres regelmæssigt, og at det kan overveje at supplere denne strategi med en afdeling for bekæmpelse af korruption; bemærker endvidere, at det nu er på vej til at udvikle en politik om interessekonflikter;
Intern kontrol
20.	glæder sig over den positive udtalelse, som IAS afgav om komplementariteten og samarbejdsmekanismerne mellem instituttet og Kommissionen i sin endelige revisionsrapport i december 2022, hvori den fremhævede instituttets specialiserede personale og etableringen af en halvårlig struktureret dialog for at sikre bedre koordinering med henblik på forberedelsen af bestyrelsesmøder; bemærker, at den ikke desto mindre også påpeger to meget vigtige spørgsmål vedrørende instituttets mandat og overvågning af indikatorer samt to vigtige spørgsmål vedrørende tilpasning af prioriteter og EU's database over anmodninger og procedureforbedringer; anerkender, at instituttet som reaktion herpå i samarbejde med GD EMPL har udarbejdet en handlingsplan for at håndtere disse anbefalinger, som vil blive gennemført i 2023;
Øvrige bemærkninger
21.	noterer sig instituttets særlige opmærksomhed på cybersikkerhed og digitale registre og dataforvaltning og de foranstaltninger, der er truffet for at følge de relevante retningslinjer fra Unionen, såsom backupforbedringer og gennemførelse af indtrængningstest på instituttets vigtigste websteder; bemærker endvidere, at der efter en risikovurdering af informationssikkerheden i hele instituttet, som blev foretaget i 2021, blev udarbejdet og vedtaget en risikostyringsplan i 2022;
22.	bemærker, at instituttet i 2022 bevarede både EMAS-certificeringen og ISO 14001-certificeringen efter en miljørevision, der blev gennemført i marts 2022 (og 2023);
°
°	°
23.	henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af ...[footnoteRef:12] om agenturernes resultater, økonomiske forvaltning og kontrol. [12:  Vedtagne tekster, P9_TA(2024)0000.] 

